Սեպտեմբերի 27-ին Արցախի մայրաքաղաքում տոն էր, համաժողովրդական տոնախմբություն: Ստեփանակերտցիները հերթական անգամ նշեցին սիրելի քաղաքի ավանդական օրը: Առավոտից քաղաքի զինանշանով ու դրոշներով, գույնզգույն փուչիկներով զարդարված ավտոմեքենաները սրտաբուխ երաժշտության ուղեկցությամբ հայտնվելով փողոցներում` քաղաքապետարանի անունից ծաղիկներ և հուշանվերներ էին բաժանում անցորդներին Ստեփանակերտի օրվա կապակցությամբ,շնորհավորանքներ հղում նրանց` մաղթելով քաջառողջություն և ամենայն բարիք: